b'\n_START_ARTICLE_\nHIRLAM\n_START_PARAGRAPH_\nHIRLAM, lyhenne englannin sanoista High Resolution Limited Area Model ("tarkka rajatun alan malli") on tietotekninen s\xc3\xa4\xc3\xa4malli, jota k\xc3\xa4ytet\xc3\xa4\xc3\xa4n s\xc3\xa4\xc3\xa4ennusteiden laatimisessa. Mallin rajattu ala on esimerkiksi Skandinavian, Euroopan tai Pohjois-Amerikan suuruinen. HIRLAM s\xc3\xa4\xc3\xa4mallia ajetaan nelj\xc3\xa4 kertaa vuorokaudessa (00, 06, 12 ja 18 UTC), joissa jokaisessa ennustepituus on 54h. Mallissa k\xc3\xa4ytetty vaakasuuntainen hilav\xc3\xa4li on 0.068 astetta, joka vastaa n. 7.5 km. Pystysuunnassa mallissa on 65 tasoa, joista 20 on sijoitettu ilmakeh\xc3\xa4n alimpaan 1000 metriin._NEWLINE_Hirlamin A-versio valmistui vuonna 2006. My\xc3\xb6s Suomen ilmatieteen laitos kehitt\xc3\xa4\xc3\xa4 HIRLAM:ia. Hirlam pystyy ennustamaan kolmen vuorokauden s\xc3\xa4\xc3\xa4n 3\xe2\x80\x9316 kilometrin tarkkuudella.'